
AVIZ

asupra propunerii legislative pentru modificarea şi completarea Legii nr.752/2001 privind organizarea şi funcţionarea Academiei Române
În conformitate cu prevederile art.89 din Regulamentul Camerei Deputaţilor, modificat şi completat prin H.C.D. nr.34/2005, Comisia pentru muncă şi protecţie socială a fost sesizată, pentru dezbatere şi avizare cu propunerea legislativă pentru modificarea şi completarea Legii nr.752/2001 privind organizarea şi funcţionarea Academiei Române, trimisă comisiei cu adresa nr. P.l.-x 647 din 19 decembrie 2005.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 7 februarie 2006.
În urma dezbaterilor, membrii comisiei au hotărât, cu 17 voturi pentru şi o abţinere, avizarea favorabilă a propunerii legislative în forma prezentată.
PREŞEDINTE,




SECRETAR,


Stelian DUŢU




Rovana PLUMB

Întocmit, 

Expert Elena MESAROŞ

